സ്ത്രീധനത്തിന്റെ പേരില് മകള്ക്ക് പീഡനം മനം നൊന്ത് ജീവനൊടുക്കി പിതാവ് മലപ്പുറം: സ്ത്രീധനത്തിന്റെ പേരില് ഭര്ത്താവിന്റെ വീട്ടില് പീഡനം നേരിട്ട മകളെ കുറിച്ചുള്ള മനോവിഷമത്തില് ആത്മഹത്യ ചെയ്ത് മലപ്പുറം മമ്ബാട് സ്വദേശി. തന്റെ വിഷമം വീഡിയോയില് ചിത്രീകരിച്ചതിന് ശേഷമാണ് മൂസക്കുട്ടി ജീവനൊടുക്കിയത്.കഴിഞ്ഞ മാസം 23നാണ് സംഭവം നടന്നത്. തന്റെ മകളെ ഭര്ത്താവായ അബ്ദുള് ഹമീദ് ക്രൂരമായി പീഡിപ്പിക്കുകയാണെന്നും പത്ത് പവന് നല്കാതെ മകളെ വേണ്ടെന്നാണ് ഭര്ത്താവ് പറയുന്നതെന്നും മൂസക്കുട്ടി വീഡിയോയില് പറയുന്നു. തന്റെ വേദന കേരളം ഏറ്റെടുക്കണമെന്നും മൂസക്കുട്ടി പറയുന്നുണ്ട്.വീഡിയോ ചിത്രീകരിച്ചതിന് പിന്നാലെ മൂസക്കുട്ടി വീടിനു സമീപത്തെ റബര് തോട്ടത്തില് തൂങ്ങിമരിക്കുകയായിരുന്നു.മൂസക്കുട്ടിയുടെ മകള് ഹിബയും ഒതായി തെഞ്ചേരി സ്വദേശി അബ്ദുള് ഹമീദും 2020 ജനുവരി 12നാണ് വിവാഹിതരായത്. അന്നുമുതല് സ്ത്രീധനം കുറഞ്ഞെന്നു പറഞ്ഞുള്ള പീഡനമായിരുന്നു ഹിബ നേരിട്ടത്.വിവാഹ സമയത്തുള്ള 18 പവന് സ്വര്ണാഭരണങ്ങള് പോരെന്ന് പറഞ്ഞതിനെ തുടര്ന്ന് ആറ് പവന് പിന്നെയും മൂസക്കുട്ടി നല്കിയിരുന്നു. അതും മതിയാവില്ലെന്നും പത്ത് പവന് സ്വര്ണാഭരണങ്ങള് കൂടി നല്കിയാല് മാത്രമേ ഹിബയേയും കുഞ്ഞിനേയും ഭര്ത്താവിന്റെ വീട്ടിലേക്ക് കൊണ്ടുപോവുകയുള്ളുവെന്ന് പറഞ്ഞ് ഹിബയുടെ ഭര്ത്താവായ അബ്ദുള് ഹമീദ് പ്രശ്നമുണ്ടാക്കിയിരുന്നു. ഹിബയുടെ പരാതിയില് നിലമ്ബൂര് പൊലീസ് അബ്ദുള് ഹമീദിനും മാതാപിതാക്കള്ക്കുമെതിരെ നടപടി എടുത്തിട്ടുണ്ട്.ഇടുക്കിയില് ആറു വയസുകാരന്റെ കൊലപാതകം: ഭാര്യ പിണങ്ങി പോയതിന് പ്രതികാരമായെന്ന് പ്രതി കൃത്യത്തിന് ഉപയോഗിച്ച ചുറ്റിക കണ്ടെടുത്തുഇടുക്കി: ആനച്ചാലില് മുഹമ്മദ് ഷാന് ലക്ഷ്യമിട്ടത് കൂട്ടക്കൊല. പ്രതിയെ സംഭവ സ്ഥലത്ത് എത്തിച്ച് തെളിവെടുത്തു. ആറ് വയസുകാരനെ കൊലപെടുത്താന് ഉപയോഗിച്ച ചുറ്റിക കണ്ടെടുത്തു. പ്രതിയെ വൈദ്യ പരിശോധനയ്ക്ക് എത്തിച്ചപ്പോള് ഉണ്ടായ ജന രോക്ഷത്തിന്റെ സാഹചര്യത്തില്, വന് പോലിസ് സന്നാഹത്തിന്റെ അകമ്ബടിയോടെയാണ് തെളിവെടുപ്പിന് എത്തിച്ചത്. തന്റെ ഭാര്യ പിണങ്ങിപ്പോകാന് ഇടയാക്കിയത് സൈനബയും സഫിയയുമാണെന്ന ധാരണയാണ് സുനില് എന്ന മുഹമ്മദ് ഷാനെ ക്രൂരമായ കൃത്യത്തിലേയ്ക്ക് നയിച്ചത്. തനിയ്ക്ക് ഇല്ലാത്ത കുടുംബം ഇവര്ക്കും വേണ്ട, എന്ന് തീരുമാനിച്ച ഷാന് എല്ലാവരേയും വകവരുത്താന് നിശ്ചയിക്കുകയായിരുന്നു. കൃത്യം നടത്തിയ രീതി പ്രതി വിവരിച്ചു.കൊല്ലപെട്ട അല്ത്താഫും അമ്മ സഫിയയും താമസിയ്ക്കുന്ന വീട്ടിലാണ് ഷാന് ആദ്യം എത്തിയത്. അടച്ചുറപ്പില്ലാത്ത പുറകു വശത്തെ വാതില് തകര്ത്ത് അകത്ത് കടന്ന പ്രതി ചുറ്റിക ഉപയോഗിച്ച് ഇരുവരേയും പലതവണ അടിച്ചു. മരിച്ചെന്ന് കരുതിയാണ് സൈനബയുടെ വീട്ടിലേയ്ക്ക് പോയത്. ഇവരേയും സമാനമായ രീതിയില് ആക്രമിച്ചു. ശബ്ദം കേട്ട് ഉണര്ന്ന, അല്ത്താഫിന്റെ സഹോദരിയെ വലിച്ചിഴച്ച്, സഫിയയുടെ വീട്ടിലേയ്ക്ക്, കൊണ്ടുപോയി. പിന്നീട് സമീപത്തെ ഏലകാട്ടിലേയ്ക്ക് കൊണ്ടുപോവുകയും അവിടെ വെച്ച് കൊലപെടുത്താനും ശ്രമിച്ചു. അക്രമിയുടെ കൈയില് നിന്നും പെണ്കുട്ടി കുതറി മാറി ഓടി രക്ഷപെട്ടു. ആക്രമണത്തില് ഗുരുതരമായി പരുക്കേറ്റ സൈനബയും സഫിയയും ചികിത്സയില് തുടരുകയാണ്. പെണ്കുട്ടി മാനസിക ആരോഗ്യം വീണ്ടെടുത്തില്ല.ആനച്ചാല് ആമക്കണ്ടത്ത് ആറുവയസുകാരനെ ചുറ്റിക കൊണ്ട് തലക്കടിച്ച് കൊന്ന സംഭവത്തിലെ പ്രതി വണ്ടിപ്പെരിയാര് സ്വദേശി ഷാന് മുഹമ്മദിനെ കഴിഞ്ഞ ദിവസമാണ് പോലീസ് പിടികൂടിയത്. മുതുവാന് കുടി ഭാഗത്തു നിന്നുമാണ് പോലീസ് ഇയാളെ കസ്റ്റഡിയില് എടുത്തത്.ഞായറാഴ്ച പുലര്ച്ചെയാണ് കുടുംബ വഴക്കിനിടെ ആറു വയസുകാരനെ ചുറ്റിക കൊണ്ട് തലയ്ക്കടിച്ച് കൊലപ്പെടുത്തിയത്. റിയാസ് മന്സിലില് അല്ത്താഫാണ് കൊല്ലപ്പെട്ടത്. സംഭവത്തില് കുട്ടിയുടെ സഹോദരനും മതാവിനും മുത്തശ്ശിയ്ക്കും മര്ദനമേറ്റു. മാതാവ് സഫിയ ചുറ്റിക കൊണ്ടുള്ള അടിയേറ്റ് ഗുരുതരാവസ്ഥയിലാണ്. സഫിയയുടെ സഹോദരിയുടെ ഭര്ത്താവ് ഷാജഹാന് എന്ന ഷാന് മുഹമ്മദാണ് അക്രമം നടത്തിയത്.കുടുംബവഴക്കിന്റെ പേരില് ഭാര്യയുടെ അമ്മയെയും സഹോദരിയെയും മക്കളെയും ഇയാള് ആക്രമിക്കുകയായിരുന്നു. ഇന്ന് പുലര്ച്ചെ മൂന്ന് മണിയോടെ സഫിയയുടെ വീട്ടിലേക്ക് അതിക്രമിച്ചു കയറിയ ഷാജഹാന് ഉറങ്ങി കിടന്ന സഫിയയേയും മക്കളേയും ആക്രമിക്കുകയായിരുന്നു.